Inge Paulsen

Inge Cecil Paulsen (født 23. august 1924, død 4. september 2013Dødsannonse i Aftenposten   ) var en norsk fotballspiller fra Stavanger, som var utenlandsproff i Frankrike på 1950-tallet.  Han spilte i hjemområdet først for Lyn Storhaug og FK Vidar, før han spilte 46 kamper (52 mål) for Viking FK fra 1945 til 1950. I denne tiden fikk han også en full A-kamp for Norges herrelandslag i fotball, da de tapte 3-5 hjemme mot Sverige den 19. september 1948. Sensommeren 1950 fikk han i likhet med Viking-spilleren Per Figved, proffkontrakt med FC Sochaux der han fikk seks kamper i angrepsrekka (ett mål), så han gikk til Rouen samme året og fikk 13 kamper (to mål). Et profftilbud fra spanske Bilbao forelå også, men han returnerte til Norge.  På grunn av NFFs strenge amatørbestemmelser, ble Paulsen utestengt fra klubbspill etter hjemkomsten, men han var trener i blant annet Bryne FK fra våren 1954.

I april 1958 gjorde Paulsen comeback i norsk fotball, da han for Stavanger Idrettsforening møtte Nærbø.  Året etter var han tilbake i landslagssammenheng, da B-landslaget slo Danmark 2-1 i oktober. Hans far og to onkler spilte for Viking, i tillegg til storebroren Ragnar (1921-1998). Broren Odd var også fotballspiller.  Inge Paulsen var onkel til landslagsspilleren Hans Edgar Paulsen, og Brede Paulsen Hangeland er hans grandnevø.

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballspillere i Frankrike
Kategori:Fotballspillere for FK Vidar
Kategori:Fotballspillere for Viking FK
Kategori:Fotballspillere for Stavanger IF
Kategori:Fotballspillere for FC Sochaux-Montbéliard
Kategori:Fotballspillere for FC Rouen
Kategori:Norske fotballtrenere
Kategori:Fotballtrenere for Bryne FK
Kategori:Personer fra Stavanger kommune